歐霸盃重頭戲 利物浦地頭大顯身手
2024年04月11日 17:01
東網電視
更多新聞短片
歐霸盃8強首回合,利物浦主場鬥阿特蘭大。
歐霸盃奪標大熱門利物浦,8強首回合先於主場鬥阿特蘭大。兩軍於晉級過程中,都顯露極強進攻力,由分組賽開始,8戰全部都有入球,相信今場肯定唔會悶,利物浦雖然鋒力強勁,但後防不穩情況成季都未有改善,今場玩主客和唔着數,寧捧3.5球入球大。(Now 643周五凌晨3時直播)
利物浦幾線發展,領隊高普於歐霸盃晉級過程中用過唔同中前場組合,前線穆罕默德沙拿、迪亞高祖達、達雲紐尼斯及加普輪流用,中場蘇保斯拉爾、阿歷斯麥亞里士打、哈維艾利洛及達藤航等輪換上陣,不論點配搭都能夠爭取到入球,今屆8場歐霸全部有進帳,近6場歐霸有5次開4球或以上。
喺歐聯8強首回合,兩支英超球隊曼城同阿仙奴都喺領先情況下,被對手逼和,相信領隊高普睇到,都會叫球員盡量爭取入球,尤其喺晏菲路球場出擊,更加要取得領先優勢,否則陷入出局邊緣,次回合又要出盡力踢,對球隊幾條戰線發展極為不利。
另邊廂,阿特蘭大踢法進取,同樣於今屆8場歐霸全部有入波,意大利國腳施卡馬卡近幾場歐霸都有進帳,球隊仲有盧卡文同古普美拿斯兩名射得之人,其中後者更獲得曼聯青睞,如果今場可以射爆「紅魔」死敵利物浦,更顯出其身價,肯定會搏命。「紅軍」近6場都未能保持清白之身,阿特蘭大有望喺紅軍身上取得入波,入球大屬信心之選。
更多賠率: